Айдар Фәйзрахманов җитәкчелегендәге ансамбль балаларны татар фольклоры белән таныштыруын дәвам итә  

	Россиянең атказанган, Татарстанның халык артисты,  Г.Тукай премиясе лауреаты Айдар Фәйзрахманов җитәкчелегендәге Татарстан Республикасы фольклор музыкасы дәүләт ансамбле  «Милли мирас» исемле концерт программасы белән Яңа Чишмә төбәгендә мәктәп укучылары өчен чыгыш ясады. 	 Ансамбль яшьләр, балалар алдында еш чыгыш ясый, яшь буында сәнгатькә, борынгы моңлы җырларыбызга, милли уен коралларына мәхәббәт уята, аларны матурлык үрнәгендә тәрбияләүдә үз өлешен кертә.

«Пушкин картасы» кысаларында республиканың башка районнарында яшәүче яшь тамашачылары белән дә даими очрашалар алар. Апрель аенда Татарстан Республикасы фольклор музыкасы дәүләт ансамблен «Милли мирас» исемле концерт программасы белән күп кенә шәһәр-районнарда көтеп калалар.  
	---	
Татар дәүләт филармониясе

	№ --- | 12.04.2022	


